Diari Oficial de la Generalitat Valenciana


Sumari del DOGV 7825, del 11-07-2016 (2016/5330)

Extracte de la Resolució de 4 de juliol 2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions destinades a les cases regionals d'altres comunitats autònomes a la Comunitat Valenciana
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7825

Data del DOGV
:   11-07-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/5330


Data del document
:   04-07-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública
    * transparència administrativa
    * entitat regional
    * accés a la informació
    * participació social

Extracte de la Resolució de 4 de juliol 2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions destinades a les cases regionals d'altres comunitats autònomes a la Comunitat Valenciana [2016/5330]  
BDNS (identif.): 311418.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Beneficiaris  
Podran beneficiar-se d'aquestes subvencions, les cases regionals d'altres comunitats autònomes a la Comunitat Valenciana, les seues federacions i confederacions, que complisquen els requisits prevists en el resolc quart de la resolució de convocatòria.  
  
Segon. Objecte  
Subvencions per al cofinançament de projectes, amb actuacions destinades a:  
Activitats que tinguen per objecte el coneixement i manteniment de les arrels culturals d'altres comunitats autònomes a la Comunitat Valenciana.  
Activitats d'informació, orientació i assessorament a la població originària d'altres comunitats autònomes residents a la Comunitat Valenciana en els àmbits legal, sociolaboral, educatiu, cultural, de participació ciutadana, a fi de millorar les seues condicions d'integració en la Comunitat.  
Activitats dirigides a facilitar a la població originària d'altres comunitats autònomes residents a la Comunitat Valenciana el contacte amb la realitat social i territorial per mitjà de la promoció de l'associacionisme i l'exercici d'activitats d'animació sociocultural.  
Activitats dirigides al foment de la participació ciutadana, la transparència, la integració en la cultura valenciana i la llengua pròpia de la Comunitat Valenciana.  
  
Tercer. Bases reguladores  
Ordre 4/2016, de 3 de juny, de la Conselleria de Transparència, Responsabilitat Social, Participació i Cooperació, pe la qual s'aproven les bases reguladores conjuntes de les subvencions destinades a les entitats locals (ajuntaments, mancomunitats i altres fórmules associatives), entitats ciutadanes, centres valencians en l'exterior i les seues federacions i confederacions, cases regionals d'altres comunitats a la Comunitat Valenciana, i les seues federacions i confederacions, per al foment de la participació ciutadana, la transparència i l'accés a la informació pública (DOCV 7798, 06.06.2016).  
  
  
Quart. Import  
1. Les subvencions concedides, en virtut d'aquesta convocatòria, estan dotades d'un import global màxim de 70.000 euros a càrrec del capítol IV, de la línia de subvenció S0801000 del programa 112.90, Transparència en l'activitat pública i participació ciutadana, del pressupost de la Generalitat per a 2016.  
La quantia es distribuirà destinant un 70 % a les confederacions i federacions i el 30 % a cases regionals considerades individualment.  
2. Import màxim de la subvenció, per a cada projecte serà de:  
Per a confederacions i federacions de cases regionals se subvencionarà, com a màxim, 15.000 euros per projecte.  
Per a cases regionals considerades individualment se subvencionarà, com a màxim, 2.500 euros per projecte.  
  
  
  
Quint. Termini de presentació de les sol·licituds  
El termini per a la presentació de sol·licituds serà de 15 dies hàbils, a comptar des de l'endemà de la publicació de la present resolució de convocatòria en extracte en el Diari Oficial de la Comunitat Valenciana.  
  
  
Sext. Altres dades  
1. Sol·licitud: les entitats interessades hauran de presentar una instància de sol·licitud, en document normalitzat, degudament omplida, que anirà dirigida a la Direcció General de Transparència i Participació. Aquest model de sol·licitud està a disposició dels interessats en el Portal de la Generalitat, www.gva.es, accedint a la «Seu Electrònica», Serveis online, Ciutadans, Ajudes, Beques i Subvencions. A més de la instància de sol·licitud, hauran d'emplenar-se la resta de documents arreplegats en l'annex de la convocatòria.  
2. Documentació a presentar amb la sol·licitud: la prevista en el resolc sext de la resolució de convocatòria.  
3. Criteris de valoració: les ajudes es concediran en règim de concurrència competitiva, de conformitat amb els criteris de valoració que es detallen en el resolc sèptim de la resolució de convocatòria.  
  
4. Règim de pagaments: el pagament de les subvencions es realitzarà en els termes fixats en el resolc onze de la resolució de convocatòria, amb la justificació prèvia per l'entitat beneficiària de la realització del projecte.  
  
València, 4 de juliol de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.